Χάρτη του ΤΑΝΑΠΧάρτη του ΤΑΝΑΠ
Ο **αγωγός φυσικού αερίου TANAP** (*Τrans Anatolian Natural Gas Pipeline Project* -TANAP) είναι αγωγός από το Αζερμπαϊτζάν, ο οποίος μέσω Γεωργίας και Τουρκίας φτάνει στα ελληνικά σύνορα, όπου θα συνεχιστεί στον αγωγό φυσικού αερίου Trans Adriatic Pipe (TAP). Θα αποτελέσει κεντρικό τμήμα του νότιου διαδρόμου φυσικού αερίου, ο οποίος θα συνδέσει το γίγαντα του φυσικού αερίου Σαχ Ντενίζ στο Αζερμπαϊτζάν με την Ευρώπη μέσω του αγωγού του Νότιου Καυκάσου (SCP), του TANAP και του TAP. Οι δύο αγωγοί, TANAP και TAP, θα μεταφέρουν το φυσικό αέριο από το Αζερμπαϊτζάν, μέσω Γεωργίας και Τουρκίας στην Ελλάδα και την Ιταλία.

Το κόστος του έργου εκτιμάται στα 10-11 δισεκατομμύρια δολάρια.

Ιστορία
-------

Το σχέδιο ανακοινώθηκε στις 17 Νοεμβρίου 2011 στο Τρίτο Ενεργειακό και Οικονομικό Φόρουμ της Μαύρης Θάλασσας στην Κωνσταντινούπολη. Στις 26 Δεκεμβρίου 2011, η Τουρκία και το Αζερμπαϊτζάν υπέγραψαν μνημόνιο συμφωνίας για τη σύσταση κοινοπραξίας για την κατασκευή και τη λειτουργία του αγωγού.

Τον Νοέμβριο του 2012, τα έργα TAP και TANAP υπέγραψαν Μνημόνιο Συνεννόησης και Συνεργασίας, το οποίο θεμελίωσε τις αρχές της συνεργασίας μεταξύ των συμβαλλόμενων μερών σε τεχνικό και εμπορικό επίπεδο ενώ καθόρισε επίσης κοινό πλαίσιο και φόρουμ συντονισμού ενεργειών και ανταλλαγής πληροφοριών.

Στις 17 Μαρτίου 2015 στα πλαίσια της τελετής στο Καρς, ο πρόεδρος του Αζερμπαϊτζάν Ιλχάμ Αλίγιεβ, ο πρόεδρος της Γεωργίας Γκιόργκι Μαργκβελασβίλι και ο τούρκος πρόεδρος, Ταγίπ Ερντογάν πάτησαν συμβολικά μαζί ένα κουμπί και τοποθετήθηκε ο πρώτος σωλήνας του αγωγού. 

Η μεταφορά φυσικού αερίου από το Αζερμπαϊτζάν προς την Τουρκία θα ξεκινήσει στις αρχές του 2018 χρονού, ενώ προς την Ευρώπη κατά το πρώτο τρίμηνο του 2020 μέσω του αγωγού ΤΑΡ.

Όγκος
-----

Ο αγωγός ΤΑΝΑΡ, μήκους 1.850 χλμ, που αναμένεται να έχει ολοκληρωθεί μέχρι το 2018, θα συνδεθεί με τον ήδη υπάρχοντα Αγωγό Νοτίου Καυκάσου, ο οποίος με τη σειρά του συνδέει την Τουρκία με τα πεδία φυσικού αερίου του Αζερμπαϊτζάν στην Κασπία Θάλασσα, μέσω της Γεωργίας. Με 16 δισεκατομμύρια κυβικά μέτρα ετησίως αρχικά, ο όγκος του φυσικού αερίου που θα μεταφέρεται σταδιακά θα αυξηθεί έως τα 24 δισεκατομμύρια κυβικά μέτρα και ακολούθως στα 31 δισεκατομμύρια κυβικά μέτρα.

Διαδρομή
--------

Ο αγωγός TANAP θα διασχίσει 20 επαρχίες της Τουρκίας. Ο αγωγός θα ξεκινήσει από τον τερματικό σταθμό του Sangachal και στο έδαφος του Αζερμπαϊτζάν θα είναι η επέκταση του υφιστάμενου αγωγού του Νοτίου Καυκάσου.

Μέτοχοι
-------

SOCAR (80%), BOTA (15%) και TPAO (5%) είναι οι ιδρυτικές εταιρείες της κοινοπραξίας. Η BP συμφώνησε να αποκτήσει μερίδιο 12% στο έργο αυτό.

Παραπομπές
----------

1. ↑  «TANAP». *www.tanap.com*. Ανακτήθηκε στις 14 Μαρτίου 2018.
2. ↑  «Foundation laid for pipe to carry Azeri gas to EU». *Hürriyet Daily News* (στα Αγγλικά). Ανακτήθηκε στις 14 Μαρτίου 2018.
3. ↑  «Turkey to Sign Agreement for Azerbaijan Gas Pipeline Tomorrow» (στα αγγλικά). *Bloomberg.com*. 2011-12-25.. Ανακτήθηκε στις 2018-03-15.
4. ↑  «Αζερμπαϊτζάν: έπεσαν οι υπογραφές για TANAP και TAP». *euronews*. 2013-12-17. Αρχειοθετήθηκε από το πρωτότυπο στις 2018-01-16.. Ανακτήθηκε στις 2018-03-15.
5. ↑  Columns. «TAP και TANAP υπογράφουν Συμφωνία Συνεργασίας κατά την Κατασκευή». *TAP*.. Ανακτήθηκε στις 2018-03-15.
6. ↑  «Ξεκίνησε και επισήμως η υλοποίηση του ΤΑΝΑΡ, παρουσία Ερντογάν-Αλίγιεβ» (στα αγγλικά). *energypress.gr*. 2015-03-17.. Ανακτήθηκε στις 2018-03-15.
7. ↑  «Ο ΤΑΝΑΡ θα ολοκληρωθεί νωρίτερα». *Energy News*. Αρχειοθετήθηκε από το πρωτότυπο στις 14 Οκτωβρίου 2017. Ανακτήθηκε στις 16 Μαρτίου 2018.
8. ↑  «Αζερμπαϊτζάν: Δυνατή η μεταφορά ΦΑ Κύπρου μέσω TANAP». *www.sigmalive.com*. Ανακτήθηκε στις 15 Μαρτίου 2018.
9. ↑  «Κρίσιμη διάσκεψη για το Νότιο Διάδρομο σήμερα στο Μπακού - Δείτε το προσχέδιο της κοινής δήλωσης» (στα αγγλικά). *energypress.gr*. 2018-02-15.. Ανακτήθηκε στις 2018-03-15.
10. ↑  «Φυσικό Αέριο: Ανατρέπονται οι Συσχετισμοί στην Κασπία προς Όφελος της Τουρκίας - Ανακοινώσεις & Ειδήσεις ΙΕΝΕ - ΙΕΝΕ». *www.iene.gr*. Ανακτήθηκε στις 16 Μαρτίου 2018.
11. ↑  «Ρωσία VS Τουρκία : Η Γεωπολιτική των Αγωγών South Stream και Turk Stream» (στα αγγλικά). *Issuu*.. Ανακτήθηκε στις 2018-03-16.